**Jarno Virkki** (s. 12. toukokuuta 1984 Hämeenlinna) on suomalainen entinen jääkiekkopuolustaja, joka toimii Suomi-sarjassa pelaavan Joensuun Kiekkokoplan päävalmentajana. Hän on pelannut urallaan 27 SM-liigaottelua HPK:ssa ja SaiPassa. Pääosan urastaan hän on kuitenkin edustanut Mestis-seuroja.

Ura
---

### Seuraura

Virkki on Hämeenlinnan Pallokerhon kasvatti. Hän kuului vielä B-juniori-ikäisenä joukkueen suurimpiin lupauksiin ja nousi jo tuolloin HPK:n SM-liigarinkiin. Hänelle suunniteltiin näytönpaikkaa SM-liigassa jo kaudella 2002–2003, mutta Virkki ei tehnyt liigadebyyttiään. Hän pelasi ensimmäiset aikuisten ottelunsa helmikuussa 2003 Forssan Palloseurassa, johon oli siirtyinyt lainalle. Hän kuului HPK:n A-nuorissa joukkueensa kärkipuolustajiin, mutta kaudella 2003–2004 Virkin kehitys taantui osaksi armeijan takia. Hän pelasi Mestiksessä yhteensä yhdeksän ottelua FPS:ssa ja alle 20-vuotiaiden maajoukkueessa.

Kaudella 2004–2005 Virkki teki SM-liigadebyyttinsä, kun hän pelasi HPK:ssa seitsemän runkosarjaottelua ilman tehopisteitä. Hän pelasi ensimmäisen SM-liigaottelunsa 21. syyskuuta 2004 vieraissa HIFK:ta vastaan. Saman kuun lopulla Virkki siirtyi lainalle Mestis-joukkue Järvenpään Haukkoihin, jossa hän pelasi yhdeksän ottelua. Virkki edusti kauden aikana myös marraskuussa 2004 Mestiksen nuorista pelaajista koottua maajoukkuetta Minskissä järjestetyssä turnauksessa. Hän kuitenkin loukkasi jalkansa turnauksessa ja oli loppuvuoden 2004 sivussa. Virkki pelasi kauden suurimmaksi osaksi HPK:n A-nuorissa, joita hän myös vahvisti kevään 2005 pudotuspeleissä.

Kauden 2005–2006 Virkki pelasi Mestistä Jokipojissa. Toukokuussa 2006 hän solmi kaksivuotisen pelaajasopimuksen Saimaan Pallon kanssa. Virkki pelasi SaiPassa 20 SM-liigan runkosarjaottelua tehopistein 1+1=2. Hän teki liigauransa ensimmäisen maalin 31. lokakuuta 2006 vieraissa Tampereen Ilvestä vastaan. Virkki kuitenkin ajautui SaiPan kokoonpanon ulkopuolelle ja haki kauden 2006–2007 aikana yhdeksän ottelun verran pelituntumaa Mestiksen Savonlinnan Pallokerhosta. Tammikuussa 2007 Virkki siirtyi loppukaudeksi KooKoohon.

Kesällä 2007 Virkki oli koeaikasopimuksella Tapparassa. Hän ei kuitenkaan saanut sopimusta joukkueeseen. Virkki jatkoi KooKoossa vuoden mittaisella sopimuksella kaudella 2007–2008. Hänen runkosarjansa jäi lopulta vain 27 ottelun mittaiseksi selkävaivojen takia.

Virkki siirtyi kaudeksi 2008–2009 Lempäälän Kisaan. Hän teki kauden aikana Mestiksen yhden kauden piste-ennätyksensä pisteillä 5+11=16 sekä yhden kauden jäähyennätyksensä 98 minuutillaan ja oli Mestiksen jäähypörssin toinen. Hän jatkoi LeKissä myös kaudella 2009–2010, johon Virkillä sisältyi myös viiden ottelun pelikielto, jonka hän sai Anton Kokkoseen kohdistuneesta vaarallisesta polvitaklauksesta syyskuussa. Hänen teholukemansa +28 oli kauden päättyeessä LeKin paras. Virkki solmi heinäkuussa 2010 kaksivuotisen jatkosopimuksen LeKin kanssa. Kausi 2010–2011 jäi hänellä kuitenkin vain 24 runkosarjaottelun mittaiseksi polvivamman takia.

Kaudella 2011–2012 Virkki toimi LeKin varakapteenina. Hän oli alkukauden 2012–2013 kokonaan pelaamatta, kunnes Virkki palasi kaukaloihin tammikuussa 2013, jolloin hän teki loppukauden kattavan sopimuksen LeKin kanssa. Virkki lopetti pelaajauransa kauden jälkeen.

### Maajoukkueura

Virkki pelasi alle 18-vuotiaiden MM-kilpailuissa vuonna 2002. Yhteensä hän on pelannut 30 poikien ja kahdeksan nuorten maaottelua.

### Valmennusura

Virkki on toiminut Joensuun Kiekkokoplan valmentajana kaudesta 2014–2015 lähtien.

Pelityyli
---------

Isokokoisen Virkin vahvuudet ovat oman maalin suojelemisessa ja pelinlukutaidoissa. Hän ei tee kovin paljon tehopisteitä. Virkin heikkouksiin kuuluu kankeus ja jäähyherkkyys.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2001–2002 | HPK | A-SM | 41 | 5 | 3 | 8 | 42 | 7 | 1 | 1 | 2 | 6 |
| 2002–2003 | FPS | Mestis | 3 | 0 | 0 | 0 | 2 | – | – | – | – | – |
|  | HPK | A-SM | 14 | 0 | 3 | 3 | 22 | – | – | – | – | – |
| 2003–2004 | Suomi U20 | Mestis | 6 | 1 | 2 | 3 | 4 | – | – | – | – | – |
|  | FPS | Mestis | 3 | 0 | 0 | 0 | 2 | – | – | – | – | – |
|  | HPK | A-SM | 34 | 5 | 9 | 14 | 64 | – | – | – | – | – |
| 2004–2005 | Haukat | Mestis | 9 | 1 | 2 | 3 | 33 | – | – | – | – | – |
|  | HPK | A-SM | 11 | 1 | 5 | 6 | 20 | – | – | – | – | – |
|  | HPK | SM-liiga | 7 | 0 | 0 | 0 | 6 | – | – | – | – | – |
| 2005–2006 | Jokipojat | Mestis | 36 | 5 | 5 | 10 | 89 | 4 | 0 | 0 | 0 | 8 |
| 2006–2007 | SaPKo | Mestis | 9 | 3 | 3 | 6 | 36 | – | – | – | – | – |
|  | KooKoo | Mestis | 4 | 1 | 2 | 3 | 24 | 5 | 0 | 1 | 1 | 2 |
|  | SaiPa | SM-liiga | 20 | 1 | 1 | 2 | 18 | – | – | – | – | – |
| 2007–2008 | KooKoo | Mestis | 27 | 3 | 4 | 7 | 53 | 8 | 0 | 0 | 0 | 10 |
| 2008–2009 | LeKi | Mestis | 42 | 5 | 11 | 16 | 98 | 3 | 0 | 0 | 0 | 4 |
| 2009–2010 | LeKi | Mestis | 33 | 2 | 7 | 9 | 69 | 8 | 0 | 3 | 3 | 4 |
| 2010–2011 | LeKi | Mestis | 24 | 3 | 3 | 6 | 18 | 3 | 0 | 0 | 0 | 4 |
| 2011–2012 | LeKi | Mestis | 34 | 2 | 10 | 12 | 40 | – | – | – | – | – |
| 2012–2013 | LeKi | Mestis | 11 | 0 | 2 | 2 | 4 | 4 | 0 | 0 | 0 | 12 |
| 2 kautta | yhteensä | SM-liiga | 27 | 1 | 1 | 2 | 24 | – | – | – | – | – |
| 11 kautta | yhteensä | Mestis | 241 | 26 | 51 | 77 | 472 | 35 | 0 | 4 | 4 | 44 |

Lähteet
-------

* Jarno Virkki The Internet Hockey Databasessa (englanniksi)
* Jarno Virkki Eurohockey-sivustolla (englanniksi)
* Jarno Virkki *Elite Prospects*. Everysport Media Group AB.  (englanniksi)
* Jarno Virkki Jatkoaika.comissa (Internet Archive)

### Viitteet

1. 1 2 3  EliteProspects
2. ↑  Virkki, Pekkola, Harju ja Salminen FPS:aan  1.2.2003. Jatkoaika.com. Viitattu 13.3.2012.
3. ↑  Liljaniemi, Matti: Tulevia Kerhon liigamiehiä  18.12.2003. Jatkoaika.com. Viitattu 13.3.2012.
4. 1 2 3  Mikkola, Miikka: Liigapaikka lähellä, mutta vielä saavuttamatta  30.8.2007. Jatkoaika.com. Viitattu 13.3.2012.
5. ↑  Tilastot – SM-liiga  21.9.2004. SM-liiga. Viitattu 13.3.2012.
6. ↑  SaiPan Matti Hana Haukkoihin  30.9.2004. Jatkoaika.com. Viitattu 13.3.2012.
7. ↑  Mestis-nuoret kohtaavat Valko-Venäjän  22.10.2004. Jatkoaika.com. Viitattu 13.3.2012.
8. ↑  Jokipojat kasaa kovaa ryhmää  16.5.2005. Jatkoaika.com. Viitattu 13.3.2012.
9. ↑  SaiPa julkisti kaksi uutta pelaajasopimusta  18.5.2006. Jatkoaika.com. Viitattu 13.3.2012.
10. ↑  Tilastot – SM-liiga  31.10.2006. SM-liiga. Viitattu 13.3.2012.
11. ↑  Virkki ja Tiihonen SaPKon paitaan  12.9.2006. Jatkoaika.com. Viitattu 13.3.2012.
12. ↑  Jokila ja Virkki jälleen SaPKoon  9.1.2007. Jatkoaika.com. Viitattu 13.3.2012.
13. ↑  Jarno Virkki loppukaudeksi KooKoon paitaan  18.1.2007. Jatkoaika.com. Viitattu 13.3.2012.
14. ↑  Tappara testaa kiekkokiertolaisia  5.6.2007. Jatkoaika.com. Viitattu 13.3.2012.
15. ↑  Virkki palaa KooKoo-pakistoon  6.8.2007. Jatkoaika.com. Viitattu 13.3.2012.
16. ↑  Jukka Korhosen kausi ohi  17.1.2008. Jatkoaika.com. Viitattu 13.3.2012.
17. ↑  Jarno Virkki ja lainapelaajia LeKiin  12.9.2008. Jatkoaika.com. Viitattu 13.3.2012.
18. ↑  Virkki ja Välimaa jatkavat LeKissä  1.8.2009. Jatkoaika.com. Viitattu 13.3.2012.
19. ↑  Jarno Virkille viiden ottelun panna  17.9.2009. Jatkoaika.com. Viitattu 13.3.2012.
20. ↑  LeKin miehistöön kaksi tärkeää jatkajaa  30.7.2010. Jatkoaika.com. Viitattu 13.3.2012.
21. ↑  Jarno Virkki sivussa pitkään  6.11.2010. Jatkoaika.com. Viitattu 13.3.2012.
22. ↑  Jarno Virkki pukee jälleen pelipaidan päälleen, LeKi vahvistuu  6.11.2010. Jatkoaika.com. Viitattu 21.2.2013.
23. ↑  Jatkoaika.com